У Алеся Каска, які ёсьць паэтам без аніякага сумніву, амаль няма прахадных, выпадковых вершаў, і над гэтым шчытным маналітам дабротнае пісьменьніцкае працы ўздымаюцца па адным, там-сям, вершы, якія хочацца не тое што чытаць і перачытваць, — якія ХОЧАЦЦА ЗАПОМНІЦЬ. Запомніць — каб заўсёды мець з сабою. Яны ўжо як хлеб, да якога, як вядома, немагчыма прывыкнуць. Гэта прыкмета найвышэйшага іх роўню.